CELEX: 62020TN0337
Language: sl
Date: 2020-05-27 00:00:00
Title: Zadeva T-337/20: Tožba, vložena 27. maja 2020 – Hochmann Marketing/EUIPO (bittorrent)

3.8.2020   
            
            
               SL
            
            
               Uradni list Evropske unije
            
            
               C 255/25
            
         
      Tožba, vložena 27. maja 2020 – Hochmann Marketing/EUIPO (bittorrent)
      (Zadeva T-337/20)
      (2020/C 255/32)
      Jezik postopka: nemščina
      
         Stranki
      
      
         Tožeča stranka: Hochmann Marketing GmbH (Neu-Isenburg, Nemčija) (zastopnik: J. Jennings, odvetnik)
      
         Tožena stranka: Urad Evropske unije za intelektualno lastnino (EUIPO)
      
         Podatki o postopku pred EUIPO
      
      
         Zadevna sporna znamka: besedna znamka Unije bittorrent – besedna znamka Unije št. 3 216 439
      
         Izpodbijana odločba: odločba četrtega odbora za pritožbe pri EUIPO z dne 30. marca 2020 v zadevi R 187/2020-4
      
         Tožbena predloga
      
      Tožeča stranka Splošnemu sodišču predlaga, naj:
      
                  —
               
               
                  razveljavi izpodbijano odločbo;
               
            
                  —
               
               
                  EUIPO naloži plačilo stroškov.
               
            
         Navajani tožbeni razlogi
      
      
                  —
               
               
                  Resna napačna uporaba prava, saj konverzija v avstrijsko znamko ni očitno izključena;
               
            
                  —
               
               
                  kršitev člena 47 Listine Evropske unije o temeljnih pravicah in samovoljna domneva, da tožeča strank nikdar ni vsebinsko trdila, da je mogoče domnevati pritrditve rabe v Avstriji;
               
            
                  —
               
               
                  kršitev člena 103(1) Uredbe (EU) 2017/1001 Evropskega parlamenta in Sveta;
               
            
                  —
               
               
                  resna postopkovna nepravilnost in napačna uporaba prava, saj odbor za pritožbe ni upošteval ugotovitve in volje Urada, da je bila konverzija v nemško znamko zakonita;
               
            
                  —
               
               
                  kršitev člena 47 Listine Evropske unije o temeljnih pravicah z večkratnim nespoštovanjem dokazov o uporabi, podanih v postopku C-118/18 P;
               
            
                  —
               
               
                  postopkovna nepravilnost in kršitev člena 47 Listine Evropske unije o temeljnih pravicah, ker finančni interes tožeče stranke glede izida postopka obstaja;
               
            
                  —
               
               
                  resna postopkovna nepravilnost in napačna uporaba prava zaradi upoštevanja trditev pri navedbi intervenientke z dne 23. septembra 2019 zaradi domnevno slabovernega ravnanja tožeče stranke pri prijavi nacionalne znamke;
               
            
                  —
               
               
                  napačna uporaba prava zaradi izključitve konverzije v skladu s členom 139(2)(a) Uredbe (EU) 2017/1001 Evropskega parlamenta in Sveta na podlagi sodbe v zadevi C-149/11;
               
            
                  —
               
               
                  resna postopkovna nepravilnost in napačna uporaba prava, ker je bilo stališče Urada zahtevano šele po razglasitvi avstrijske znamke za nično, Urad pa se do danes ni izrazil glede trditev tožeče stranke v njeni zahtevi za konverzijo;
               
            
                  —
               
               
                  napačna uporaba prava v zvezi z odločitvijo glede stroškov.